Avalik omand

Avalik omand (ingl public domain) on angloameerika õiguses kogum vaimse tegevuse tulemeid, mis on intellektuaalomandi õiguse kaitseta, sest kaitse kehtivus (tavaliselt autori eluaeg ja 70 aastat pärast tema surma) on lõppenud, kaitse on kaotatud või kaitset ei kohaldata. Avalikus omandis on näiteks teosed, kaubamärgid ja patendid, mille õiguskaitse kehtivus on lõppenud, mõnel juhul vaimse tegevuse tulemid, millele pole õiguskaitset taotletud või mida ei peeta õiguskaitse vääriliseks, Ameerika Ühendriikides ka keskvalitsuse teosed, mis on valminud teenistuskohustuste täitmisel. Avalikku omandisse kuuluvaid töid võib taasavaldada, muuta ja muul viisil kasutada eraldi luba küsimata ja litsentsitasu maksmata.

Kuna vähesed jurisdiktsioonid, kui üldse mõni, reglementeerivad, kuidas kaotada intellektuaalse omandi õiguse kaitse, mis tekib iseenesest, siis sellise kaitsega teoste avalikku omandisse andmine ei pruugi olla üheselt võimalik. Mõnes riigis pole autoriõigusest loobumine võimalik, eriti isiklikest õigustest loobumine. Sel juhul on ligidaselt teose avalikku omandisse andmisega võimalik kasutada litsentsi, millega loobutakse pöördumatult nii paljudest õigustest kui võimalik.About CC0 — “No Rights Reserved”. Creative Commons. Vaadatud 12.02.2014.

Mõnikord võidakse avalikku omandisse kuuluvaks pidada ka autoriõiguse kaitseta üldkasutatavaid teoseid, mille päritolumaa jurisdiktsioonis avaliku omandi mõiste puudub,Public Domain Charter. Europeana Collections, vaadatud 16.08.2016.public domain. Terminid, mkm.ee, vaadatud 16.08.2016. või ka teoseid või muid töid, mis omavad päritolumaal õiguskaitset, aga mis on piiranguteta üldkasutatavad.Grandi taotlemise juhend 2012. ETF grandid. Eesti Teadusagentuur, vaadatud 16.08.2016.

Vaata ka
Avaliku omandi manifest
Avaliku omandi päev
Avalik ruum

 Viited 

Välislingid

 Eesti Rahvusraamatukogu selekteeritud vabakasutuses teoste kogum Eesti Rahvusbibliograafia andmebaasis (ERB)

Kategooria:Intellektuaalne omand